text: Í kuldanum leygardagin vunnu okkara dreingir sannførandi á grannunum hinumegin Gøtueiðið. Talan var um hálvfinaluna í steypakappingini, og var dysturin ein endurtøka av finaluni í fjør, tá ið Víkingur vann 1-0. Hesaferð vóru vit omaná – ruddiliga.
text: #000000
text: Roknað var við tøttum dysti við Løkin. Víkingur vann seinasta vikuskiftið 4-1 á B36, sum er eitt av bestu liðunum í deildini. Okkara komu av norðoyastevnu við einum 3-3 javnleiki.
text: #000001
text: Tað stóð á jøvnum fyrstu góðu løtuna. Tað vóru tó okkara, sum stútt og støðugt søktu at málinum hjá Víkingi. Fleiri góðar støður og stórir málmøguleikar vóru. Víkingur hevði ikki ein einasta. Í 30. minutti ella har áleið fingu vit hol á. Mórits Heini sendi bóltin frá miðjuni fram á vinstra kant, har ein sera vælleikandi Andri tók ímóti. Hann sendi bóltin inn til Steffan, sum, nakað trýstur av verjuleikarum, smekkaði bóltin ísakalt i netið. 1-0 til NSÍ, og tað var púra í tráð við leikgongdina.
  1-0 var eisini hálvleikstøðan, og tað kundi eins væl staðið 4 ella 5-0.
  Seinni hálvleikur líktist fyrra. Munurin á liðunum var stórur. Longu 3 minuttir inn í seinna hálvleik bleiv 2-0. Okkara fingu fríspark á miðjuni, og meðan víkingarnir kjakaðust um frísparkið, gjørdi Mórits Heini skjótt og sendi Andra avstað í vinstru síðu. Hann bleiv púra blankur og smekkaði bóltin í málið. Og 3 minuttir seinni bleiv dysturin avgjørdur. Steffan tók bóltin niður mitt á miðjuni, sendi Andra avstað í vinstru, og tá Andri sendi bóltin inn fyri málið, var Steffan runnin upp á pláss og høgdi bóltin upp undir nettakið. 3-0 og dysturi í roynd og veru avgjørdur.
  Víkingar minkaðu um munin við fínum skallara.
  Seinasta málið í dystinum fingu vit. Pætur Skipanes kom inn á vinstra kant. Hann fekk eina sending og bleiv leysur, men heldur enn at skjóta sjálvur, spældi hann ósjálvsøkið bóltin yvirum, har Jógvan setti fótin á. 4-1 og NSÍ skal spæla finalu á Tórsvølli 29. august.
  Dysturin móti Víkingi vísti, at tá okkara dreingir eru tendraðir, kunnu teir vinna móti hvørjum sum helst. Vísa teir sama huga til finaludystin, so kann steypurin enda í Runavík.
  Samanumtikið kunnu vit siga, at vit hava eina krútsterka verju. Við Móritsi Heina, Aron og Andra í “spælihumøri” á miðjuni skapa okkara nógvar málmøguleikar og við einum skørpum Steffani í front kann tað blíva stuttligt at halda við NSÍ. Hesin dysturin varð vunnin við góðum liðfótbólti, og tað ber langt.
text: #000002
text: Umboð fyri NSÍ eru farin í gongd við at selja lutaseðilin (seyðaseðilin). Fari verður runt í húsini frá Skipanesi og úteftir fjørðinum, og byrjar sølan í vikuni. Vónandi taka tit væl ímóti hesum, og ynskja at stuðla NSÍ. Til dystin í kvøld ímóti B36 ber eisini til at keypa lutaseðlar.
text: #000003
text: Dumpaðu á heimavølli ímóti Skála
text: #000007
text: Tíverri gekk tað heldur ikki hesuferð. 2 tap og ein javnleik ímóti Skála hettar kappingarárið. Hettar eru dýr stig at hava tapt, tí nú er munurin 9 stig upp til Víking, sum er nr 1 í Effo-deildini. Men ikki nyttar at gráta um spilta mjólk, NSÌ tapti 4-3 í gjár, og meira er ikki at...
text: #000008
text: So rullar bólturin endiliga aftur við Løkin, og bæði menn og kvinnur okkara skulu spæla venjingardyst móti B36. Menninir spæla kl. 12 og kvinnurnar kl. 17. Vit síggjast við Løkin.
text: #000011
text: NSÌ vann Løgmansteypið við einum fantastiskum liðavriki. Menn stríddust alt hvat teir kundu, og tað bar á mál, og vunnu vit 1-0 á B36! Àskoðarar og leikararar eiga stórt rós fyri sigurin, tað var fantastiska flott av okkum øllum. Samanhald ber langt, og saman hava vit vunnið. Tillukku til økkum øll, hettar er fantastiskt! Koyr...
text: #000013
text: Formaðurin setur orð á NSÍ liðið, sum í ár, í mestan mun, er mannað við lokalum leikarum. Tofta Ítróttarfelag verður ynskt hjartaliga tillukku við 60 ára føðingardegnum. Tórbjørn Jacobsen hugleiðir. Les hvat liggur aftanfyri orðini “Eg skal ikki berast út av mínum egna heimavølli sum tapari. Gev mær heldur nógmikið av krúti, soleiðis, at toftamenn...
text: #000015